**VREMENIK IZRADBE I OBRANE ZAVRŠNOG RADA**

**za školsku 2019./2020. godinu**

**I. OPĆE ODREDBE**

 Vremenik izradbe i obrane završnog rada (u daljnjem tekstu: Vremenik) sadrži rokove za izbor tema, izradbu i predaju završnog rada, rokove obrane završnog rada te datum uručivanja svjedodžbi o završnom radu.

 Škola na oglasnoj ploči ili drugom vidljivom mjestu, kao i na mrežnoj stranici škole najkasnije do 5. listopada za tekuću školsku godinu objavljuje vremenik izradbe i obrane završnog rada.

 Škola je dužna do 15. listopada učenike završnih razreda upoznati sa sadržajem, uvjetima, načinom i postupkom izradbe i obrane završnog rada.

 **Završni rad brani se u:**

* **ljetnom roku, prva polovica lipnja**
* **jesenskom roku, u istome ili prvome tjednu poslije popravnog roka**
* **zimskom roku, tijekom veljače.**

Prosudbeni odbor može odrediti izvanredni rok za obranu kada za to postoje opravdani razlozi uz prethodnu suglasnost ministarstva nadležnog za obrazovanje.

**II. IZRADBA ZAVRŠNOG RADA**

**Završni rad sastoji se od izradbe rada i obrane rada.**

**Teme za završni rad, u suradnji s nastavnicima struke – nositeljima tema, donosi ravnatelj do 21. listopada za sve rokove u tekućoj školskoj godini na prijedlog stručnih vijeća.**

Teme mogu biti i prijedlozi učenika ako su u skladu s ciljevima i zadaćama nastavnog programa prema kojemu se učenik obrazovao.

**Učenici teme za završni rad biraju najkasnije do 31. listopada tekuće školske godine.**

Učenik obavlja izradbu rada pod stručnim vodstvom nastavnika struke – mentora tijekom zadnje nastavne godine obrazovanja.

**Učenik je dužan pisani dio izradbe, koju je prihvatio mentor, predati na urudžbeni zapisnik škole najkasnije deset dana prije obrane rada u ljetnom roku – do 25. svibnja 2020. godine za četverogodišnja zanimanja, odnosno do 05. lipnja 2020. godine za trogodišnja zanimanja.**

Izradba se sastoji od uratka koji može biti projekt, praktični rad s elaboratom, složeniji ispitni zadatak ili drugi sličan uradak usklađen s nastavnim planom i programom.

Izradbom rada se može smatrati uradak s kojim je učenik sudjelovao na izložbi inovatorskih radova u zemlji ili inozemstvu tijekom svog srednjeg obrazovanja ili uradak kojim je učenik osvojio prvo, drugo ili treće mjesto na državnom natjecanju iz struke.

**III. OBRANA ZAVRŠNOG RADA**

Obrani rada može pristupiti učenik koji je uspješno završio srednjoškolsko obrazovanje i čiju je izradbu rada mentor prihvatio i za nju predložio pozitivnu ocjenu.

Učenik prezentira rad u obliku obrane pred povjerenstvom čiji je jedan član mentor.

**Povjerenstva imenuje ravnatelj škole najkasnije do 30. studenoga za sve rokove u tekućoj školskoj godini.**

Obrana, u pravilu, traje 30 minuta.

**Obrana se provodi pred povjerenstvom kojeg čine predsjednik te dva člana iz redova nastavnika struke od kojih jedan vodi zapisnik.**

Povjerenstvo utvrđuje prijedlog:

* ocjene izradbe na prijedlog mentora učenika
* ocjene obrane
* općeg uspjeha iz izradbe i obrane završnog rada

**IV. ROKOVI ZA PRIJAVU OBRANE I PREDAJU RADA**

**Učenik prijavljuje obranu rada školi prijavnicom** za obranu koju propisuje škola i to:

* **do 01. travnja 2020. za ljetni rok – za školsku godinu 2019./2020.**
* **do 10. srpnja 2020. za jesenski rok – za školsku godinu 2019./2020.**
* **do 30. studenoga 2020. za zimski rok.**

**Učenik predaje rad mentoru:**

* **do 30. travnja 2020. za ljetni rok – za školsku godinu 2019./2020.**
* **do 09. srpnja 2020. za jesenski rok – za školsku godinu 2019./2020.**
* **do 30. studenoga 2020. za zimski rok.**

**V. ODJAVA OBRANE**

 Učenik može odjaviti prijavljenu obranu rada.

 Učenik predaje pisani zahtjev za odjavu obrane rada školi najkasnije tri dana prije planiranog dana obrane.

 Smatra se da je učenik iskoristio rok za obranu rada ako nije pristupio na prijavljenu obranu, a nije ju odjavio u roku iz stavka 2. ovog članka.

 Iznimno od stavka 3. ovog članka, učeniku koji iz opravdanih razloga nije odjavio prijavljenu obranu, može se na njegov zahtjev dozvoliti obrana u istom roku.

 Zahtjev iz stavka 4. ovog članka u kojem su navedeni i razlozi zbog kojih učenik nije na vrijeme odjavio prijavljenu obranu, dostavlja se Prosudbenom odboru u roku 24 sata od zakazanog datuma obrane na koju učenik nije pristupio, a u roku sljedeća dva dana učenik je dužan priložiti i dokaze o navedenim razlozima.

**VI. ROKOVI ZA OBRANU RADA**

 **Rokovi za obranu završnog rada su sljedeći:**

* **ljetni rok:**

**04. i 05. lipnja 2020. godine za učenike 4.a, 4.b, 4.c i 4.c1 razreda**

**15. lipnja 2020. za učenike 3.e i 3.f razreda**

* **jesenski rok: od 20. kolovoza 2020.**
* **zimski rok: tijekom veljače**

**VII. OCJENA ZAVRŠNOG RADA**

Izradba, obrana, te opći uspjeh, koji je aritmetička sredina izrade i obrane rada, ocjenjuje se ocjenama: odličan (5), vrlo dobar (4), dobar (3), dovoljan (2), nedovoljan (1).

Učenik koji je ocijenjen iz izradbe ocjenom nedovoljan (1) ne može pristupiti obrani rada, već se upućuje na ponovnu izradbu s izmijenjenom temom.

Učenik koji je iz izradbe ocijenjen prolaznom ocjenom, a iz obrane rada nedovoljnim, na sljedećem roku ponavlja obranu bez ponavljanja izradbe.

Učenik koji je prijavio obranu, ali nije pristupio – ne ocjenjuje se.

Prosudbeni odbor utvrđuje konačnu ocjenu izradbe, konačnu ocjenu obrane, te opći uspjeh iz izradbe i obrane završnog rada za svakog učenika na prijedlog povjerenstva na temelju poslovnika o radu školskog prosudbenog odbora i povjerenstva za obranu završnog rada.

**VIII. IZDAVANJE SVJEDODŽBI**

 **Svjedodžbe o završnom radu bit će izdane učenicima u sljedećim rokovima:**

* **za ljetni rok školske godine 2019./2020. do 10. srpnja 2020.**
* **za jesenski rok školske godine 2019./2020. do 31. kolovoza 2020.**